李薊貽

李薊貽，香港中聯辦新界工作部部長，因為喺七二一元朗襲擊事件入面被指有份煽動元朗鄉事勢力同黑社會策動對和平示威者嘅恐怖襲擊，而得到香港媒體一啲關注。

佢喺接任新界工作部部長前，曾經做過青年工作部副部長。

社會公職 
 蘇港交流促進會名譽顧問

爭議

七二一元朗襲擊事件中涉嫌煽動 
7月11號喺十八鄉鄉事委員會嘅就職典禮上面，李薊貽出席鄉議局聚會嗰陣，曾經講明要元朗「鄉事勢力」趕走班示威者，仲講咗啲懷疑係煽動嘅言論：「愛國愛港的村民不要讓暴徒進入元朗搞事」，「進來就一定要趕他們走」。襲擊發生完之後，李薊貽呢段發言就比俾外界質疑係中聯辦撥火或叫人嚟元朗進行恐怖襲擊。另外，同中聯辦關係密切啲立法會議員何君堯，亦被人影到，21號晚唔止一次到場會見襲擊和平示威者嘅白衣人，同佢哋握手道「辛苦」，又稱呼佢哋係「英雄」。

7月23日，李薊貽喺去完一場公開活動後，俾記者追問嗰陣一直笑笑口唔講嘢，對自己係咪同煽動元朗恐襲事件關事嘅問題乜都唔答，有別於中聯辦以往不時譴責民主派既時候聲言反對暴力嘅態度。

香港人